Попов Андрей Александрович (этнолог)

Андрей Александрович Попов (1902 сыл, Үгүлээт, Бүлүү уокуруга, Саха уобалаһа — 1960 сыл) - сэбиэскэй этнограф, этнолог, Сибииргэ ойууннааһыны үөрэппит киһи.

 Биография 
Саха уобалаһын  Бүлүү уокуругарБилигин Бүлүү улууһа. Үгүлээт сэлиэнньэтигэр тыа аҕабыытын дьиэ кэргэнигэр төрөөбүт. Саха тылын үчүгэйдик билэрэ. Дьокуускай 2 ступеннаах оскуолатын бүтэрэн баран төрөөбүт улууһугар учууталынан үлэлээбит (1922-1924).

Дулгааннарга уонна нганасааннарга ойууннааһы уонна олохторун-дьаһахтарын үөрэппитэ. Нганасааннар олохторунан олорбута.

1928-1960 сс. Сибиир уонна Хоту сир аҕыйах ахсааннаах норуоттарын этнографияларыгар 36 ыстатыйаны уонна кинигэни бэчээттэппитэ.

1930-с сылларга Таймыр арыытын олохтоохторугар чинчийиилэри ыыппыта. Кини информаннарын быыһыгар нганасаан ойууннара буоланнар, хас да автобиографияны суруйбута (бэйэтэ инньэ диэн ааттаабыта). Үс автобиографияҕа ойуун ыарыытын кэмигэр араас көрүүлэрэ, сиэр-туом, ким кимтэн төрүттээҕэ, сиэри-туому быһаарыы, космогонияҕа экскурстар уо. д. а. бааллар.

ССРС НА Этнографиятын институтун Сибиир сиэктэригэр билим үлэһитинэн үлэлээбитэ. 1940–52 сс. (сэрии сылларыгар тохтооһуннаах) ЛГУ-га дассыан быһыытынан сахалар уонна дулгааннар этнографияларыгар лиэксийэ аахпыта. Саха сиригэр хас да эспэдииссийэ кыттыылааҕа, саха уонна дулгаан уос номохторун хомуйбута. Дулгааннар уос номохторун бастакы классификациятын оҥорбута. Дулгаан омугуттан хомуйбут айымньылара бэчээккэ дулгаанныы тахсыбатахтара, сорҕото нууччалыы тахсыбытаЮ.В. Лиморенко, ПОПОВ Андрей Александрович // Историческая энциклопедия Сибири.

 Быһаарыылар 

 Литэрэтиирэ 

 Eliade, Mircea. Le chamanisme et les techniques archaïques de l'extase. — Payot, 2012. — Репринт 2-го издания 1968 года. — ISBN 978-2-228-88596-6.
 Новак Е. С. Архаические верования в свете межличностной коммуникации // Историко-этнографические исследования по фольклору : сборник статей памяти Сергея Александровича Токарева / В. Я. Петрухин. — М. : Восточная литература, 1994. — С. 110—163.

 Сигэлэр 

 Андрей Александрович Попов. Бэчээттэммит үлэ испииһэгэ 

Категория:1960 сыллаахха өлбүттэр
Категория:Дьон алпаабытынан
Категория:1902 сыллаахха төрөөбүттэр
Категория:Сэтинньи 8 күнүгэр төрөөбүттэр